projecte-aina/catalan_government_crawling huggingface dataset:
Nota de tall 1a assignació PAU/CFGS: 7,470
Nom del títol: Graduat/ada en dret per la Universitat de Girona
Proporcionar una formació jurídica sòlida que capaciti per treballar i aplicar el dret en les seves diverses variants: advocacia, assessoria mercantil i tributària, banca, administracions, etc.
Cal tenir present que, per al desenvolupament d'aquestes professions, a banda de la formació del grau, es pot requerir o bé altra formació específica en l'àmbit, o bé la superació de les proves selectives corresponents.
Les professions jurídiques tradicionals estan sotmeses des de fa uns anys a transformacions profundes, com a conseqüència de l'ús intensiu de les tecnologies de la informació i del coneixement en el nou paradigma que suposa la societat de la informació.
Els coneixements de dret, juntament amb el coneixement de diverses llengües, l'ús d'eines telemàtiques, la formació en tècniques de negociació, l'estudi de les noves disciplines jurídiques que deriven de la societat de la informació i la realització de pràctiques fan que els graduats i les graduades estiguin capacitats per participar activament en el mercat laboral i convertir en oportunitats els reptes que comporten aquestes transformacions.
Nom del títol: Màster universitari en Gestió Empresarial per la Universitat de Vic - Universitat Central de Catalunya
Proporcionar a l'estudiantat una formació avançada en l'àmbit de la gestió empresarial, centrant-se en el domini dels diferents àmbits funcionals de l'empresa i en les tècniques específiques.
EADA, Escola d'Alta Direcció i Administració
Nom del títol: Graduat/ada en Educació Social per la Universitat Oberta de Catalunya
Formar professionals amb les competències i les habilitats necessàries per actuar socioeducativament amb persones en risc o situació de vulnerabilitat social que necessitin acompanyament social, i també en la promoció social i cultural de les persones, perquè puguin accedir al dret de ciutadania.
L'educador/a social serà capaç de situar i entendre fenòmens com la globalització, la fragmentació, la precarització, la marginació, l'exclusió social i la societat del risc, entre d'altres, per tal d'acompanyar els subjectes i els grups en l'exercici de la ciutadania.
Universitat Oberta de Catalunya
Nom del títol: Graduat/ada en comunicació per la Universitat Oberta de Catalunya
Mencions: Gestió publicitària / Gestió audiovisual / Creativitat publicitària / Comunicació corporativa i relacions publiques / Creació audiovisual / Comunicació informativa
Preparar l'alumnat per a l'exercici professional en les vessants principals de l'activitat comunicativa, tenint en compte tant la diversitat de mitjans i suports (digitals, audiovisuals, escrits) com la diversitat d'objectius estratègics (expressius, persuasius, informatius).
Atès que en la societat del coneixement el sector de la comunicació està experimentant transformacions vertiginoses, la capacitat d'interpretar l'entorn i d'adaptar-se a realitats canviants amb flexibilitat i polivalència esdevé un component essencial de la formació que proporciona el grau.
L'esperit emprenedor i la capacitació per a l'ús de les tecnologies de la informació i la comunicació (TIC) contribueixen també a configurar el perfil de la titulació.
Tanmateix, altres competències a assolir són:
Atès l'enfocament generalista del grau, les persones graduades podran dedicar-se professionalment a qualsevol àmbit d'actuació relacionat amb la comunicació:
Universitat Oberta de Catalunya
Nom del títol: Graduat/ada en Administració i Direcció d'Empreses per la Universitat Oberta de Catalunya
Mencions: Innovació a l'empresa / Anàlisi econòmica / / Empresa i mercats globals / Gestió comptable i financera / Gestió fiscal / Direcció general
Preparar professionals amb una formació versàtil, capaços de desenvolupar una àmplia gamma de funcions de direcció i gestió en qualsevol institució pública o privada, i també d'iniciar el seu propi negoci.
D'aquesta manera, es proporciona un profund coneixement de les diferents àrees de valor de l'empresa (amb una atenció especial a les de comptabilitat, finances i fiscalitat) i de l'administració i direcció d'empreses, i s'ofereix, a més, la possibilitat d'aprofundir en les competències relacionades amb la direcció general de l'empresa, la gestió de la globalització dels mercats i les empreses, i la innovació empresarial.
Tota societat moderna es desenvolupa per mitjà d'institucions, siguin empreses de propietat privada o pública, organitzacions amb ànim de lucre o purament socials.
Les institucions, per poder sobreviure, necessiten establir clarament uns criteris econòmics, de bona gestió i d'organització.
Per aquest motiu, el ventall de possibilitats que ofereix el món de l'administració i direcció d'empreses és cada vegada més ampli i els alumnes d'aquests estudis s'introdueixen en un àmbit laboral més divers.
A més, està creixent el nombre d'empreses i institucions, de tota mena i volum, que recluten aquests titulats i titulades perquè cada vegada troben més necessària la professionalització dels seus equips amb vista a incrementar la seva competitivitat.
Universitat Oberta de Catalunya
Nom del títol: Màster universitari en Enginyeria Química per la Universitat Ramon Llull
Respondre a la demanda d'investigadors i investigadores, gestors i gestores i emprenedors i emprenedores que requereixen la indústria química i afí per desenvolupar, cercar i preparar productes, processos i serveis per a la gestió industrial i l'optimització de costos, d'acord amb els criteris de seguretat, viabilitat i responsabilitat.
Indústries química, alimentària i de productes de consum, de recobriments i pintures, tèxtil, de lubrificants, paperera, de principis actius farmacèutics i farmacèutica, de polímers i de transformats, de tractaments mediambientals o de combustibles i energètica, de nanotecnologia i biotecnologia.
Nom del títol: Màster universitari en Ciència Política per la Universitat Autònoma de Barcelona
Proporcionar una formació avançada conceptual i metodològica perquè l'estudiantat amb interès acadèmic, professional i investigador en l'àmbit de la ciència política pugui analitzar i comprendre el funcionament de les societats contemporànies.
Les persones titulades podran desenvolupar les habilitats analítiques adquirides en l'àmbit de la recerca, però també en el de l'Administració pública, empreses consultores, organitzacions internacionals, mitjans de comunicació, organitzacions polítiques i no governamentals, entre d'altres.
Facultat de Ciències Polítiques i de Sociologia
Nom del títol: Màster universitari en Recerca i Intervenció Psicosocial per la Universitat Autònoma de Barcelona
Especialitats: Intervenció psicosocial i comunitària / Investigació en psicologia social
Aportar a l'estudiantat els coneixements teòrics, metodològics i tècnics necessaris per dur a terme una investigació i una intervenció de caràcter interdisciplinari en el camp de la psicologia social.
Institucions participants: Col·legi d'Advocats de Barcelona
Nom del títol: Màster universitari en Advocacia per la Universitat Pompeu Fabra
Proporcionar a l'estudiantat una sòlida formació com a advocats i advocades que els permeti respondre a les exigències actuals de l'àmbit jurídic.
Proporcionar als futurs advocats i a les futures advocades una sòlida formació que els permeti superar els principals reptes d'aquesta professió al llarg de la seva carrera laboral.
Aquest màster proporciona la formació teòrica i pràctica que exigeix el Reial decret 775/2011 sobre l'accés a la professió d'advocat, així com la formació necessària per preparar la prova d'avaluació final acreditativa de capacitació professional que cal superar per obtenir el títol professional d'advocat/ada.
Advocat/ada (superant, prèviament, la prova d'avaluació final acreditativa)
Departament d'Economia i Empresa
Nom del títol: Màster universitari en Recerca Aplicada en Economia i Empresa per la Universitat Autònoma de Barcelona
Especialitats: Recerca en creació i gestió d'empreses/Research in Entrepreneurship and Management / Recerca en economia aplicada/Research in Applied Economics
Proporcionar a l'estudiantat una formació avançada, conceptual i metodològica en els àmbits de la creació i la gestió de petites i mitjanes empreses (pimes) i de l'economia aplicada, capacitant-los perquè puguin analitzar i comprendre la complexa realitat empresarial i el funcionament de l'economia en general.
Nom del títol: Màster universitari en Política Social, Treball i Benestar per la Universitat Autònoma de Barcelona
Especialitats: Integració i cohesió social / Treball i gènere
Des de fa dècades les transformacions econòmiques i socials han convertit el camp de les polítiques socials, del treball i del gènere en un terreny d'indubtable interès científic.
L'actual crisi econòmica i les reformes de l'estat del benestar, dels sistemes de relacions laborals i del sistema educatiu accentuen l'interès científic per la necessitat de conèixer, descriure, analitzar i proposar polítiques socials, polítiques laborals i polítiques d'igualtat per tal de fer front als problemes de cohesió i integració social.
En aquest context, aquesta titulació pretén aportar a l'estudiantat una formació conceptual i metodològica completa perquè puguin analitzar i comprendre el funcionament de les societats contemporànies en general, i en particular les transformacions i reformes dels sistemes de benestar i dels sistemes de relacions laborals, i els grans reptes inherents al procés d'integració a la Unió Europea.
Consultor/a, assessor/a laboral, assessor/a en polítiques d'igualtat i assessor/a en polítiques d'integració social en associacions empresarials, organitzacions sindicals, fundacions o ONG, entre altres.
Facultat de Ciències Polítiques i de Sociologia
Nom del títol: Màster universitari en Únió Europea-Xina: Cultura i Economia per la Universitat Autònoma de Barcelona
Formar especialistes, acadèmics i executius que puguin integrar-se directament al mercat laboral a Espanya, la UE, la Xina, Taiwan, Hong Kong i Macao, en àmbits empresarials, institucionals i no governamentals i/o en activitats d'investigació relacionades amb el món empresarial i els estudis interculturals en el context de diàleg Orient-Occident.
Entendre millor l'economia de la Xina i de la UE i la direcció d'empreses mitjançant l'estudi intercultural i transcultural ( cross culture ), facilitant la comunicació humana i cultural entre el món empresarial europeu i el xinès.
Escola Universitària de Turisme i Direcció Hotelera
Nom del títol: Màster universitari en Direcció i Gestió de Centres Educatius per la Universitat de Barcelona
Donar resposta a les necessitats formatives de persones interessades en l'estudi i la pràctica de direcció d'institucions educatives no universitàries.
Proporcionar a l'estudiantat els coneixements necessaris per desenvolupar els rols i les funcions dels càrrecs de direcció, subdirecció, cap d'estudis i secretaria acadèmica, així com els de direcció de departament i de coordinació de cicle.
Nom del títol: Màster universitari en Seguretat Internacional per la Universitat Pompeu Fabra, Universitat de Barcelona i Universitat Autònoma de Barcelona
Formar especialistes en seguretat en el seu sentit més ampli per respondre a la creixent demanda que hi ha en aquest camp per part d'organitzacions internacionals, governamentals i no governamentals.
Polític/a, analista o investigador/a vinculat/ada a temes relacionats amb la pau i la seguretat.
La preocupació per la pau i la seguretat ha estat un element clau a l'hora d'explicar la política mundial dels últims anys.
L'interès per la seguretat internacional està especialment relacionat amb la fi de la guerra freda i, molt especialment, amb els esdeveniments de l'11 de setembre del 2001 i l'amenaça del terrorisme global, així com amb els riscos de la proliferació nuclear, la intervenció militar a l'Iraq, els processos de democratització i tot allò que condiciona la «seguretat humana», com el canvi climàtic i la seva capacitat per soscavar la sostenibilitat del planeta.
D'altra banda, els problemes de seguretat han tingut un impacte molt directe en les relacions nord-sud i les possibilitats de desenvolupament del tercer món.
Per exemple, els conflictes de l'Àfrica subsahariana, la proliferació de les «noves guerres» i els processos revolucionaris del Magreb han generat una sèrie d'urgències en forma de crisis humanitàries, intervencions militars i processos migratoris.
A mitjà termini, la desestabilització de regions ha portat a moviments de refugiats i exiliats (tant forçosos com voluntaris) cap a zones més segures del món i, sobretot, del món occidental.
Des del punt de vista acadèmic, hi ha una creixent necessitat teòrica de redefinir la seguretat internacional, entesa com un concepte d'aplicació exclusiva a conflictes militars (guerres, missions de pau, invasions, etc.), i que ara es planteja amb una concepció més àmplia, que es vincula a les necessitats generals de la seguretat humana.
Els problemes internacionals acostumen a ser conseqüència d'una complexa combinació de causes polítiques, ambientals, socials i culturals, i solen involucrar una àmplia gamma d'actors estatals i no estatals.
De la mateixa manera, els problemes de pau i seguretat acostumen a estar afectats per molts més factors a banda d'exèrcits, estructures de comandament militars i pressupostos militars.
El desafiament intel·lectual consisteix a integrar els conceptes teòrics de la «nova» seguretat internacional en el tractament dels problemes de pau i seguretat que afecten la política global.
Nota de tall 1a assignació PAU/CFGS: 6,260
Nom del títol: Graduat/ada en fisioteràpia per la Universitat Rovira i Virgili
Proporcionar un coneixement adequat de les ciències, els models, les tècniques i els instruments sobre els quals es fonamenta la fisioteràpia, incloses la morfologia, la fisiologia, la patologia i la conducta dels éssers humans, sans i malalts, en el seu medi natural i social.
Proporcionar els coneixements necessaris respecte de la prevenció, la promoció, el manteniment i la recuperació de la funcionalitat del cos humà, amb l'ajut de qualsevol dels mitjans manuals, físics i químics a l'abast del o de la fisioterapeuta.
Donar una experiència clínica adequada, que s'adquirirà en hospitals i altres institucions sanitàries sota la tutela pertinent.
En el futur immediat serà necessari desenvolupar noves especialitats de fisioteràpia orientades a la salut comunitària, en què la prevenció, l'assessorament i l'educació per a la salut són aspectes bàsics de les intervencions per tal que la persona es responsabilitzi de la seva salut adoptant hàbits saludables.
La persona titulada en fisioteràpia pot contribuir a millorar la salut de la població educant sobre el moviment, la flexibilitat, la força muscular o l'ergonomia, per tal de prevenir lesions que es poden produir com a conseqüència de l'activitat laboral i/o esportiva, o millorar les habilitats funcionals i motores durant l'envelliment.
L'elevada incidència de malalties cròniques que redueixen la mobilitat, la funcionalitat o la tolerància a l'esforç, juntament amb els beneficis que comporta l'activitat física moderada i adaptada a la situació de la persona, requereixen que es desenvolupin programes específics d'intervenció per a persones amb problemes osteoarticulars o malalties cardíaques o respiratòries cròniques.
Escola Universitària de la Salut i l'Esport (EUSES) (Terres de l'Ebre)
Institucions participants: Institut Agronòmic Mediterrani de Chania (CIHEAM),
Nom del títol: Màster universitari Erasmus Mundus en Gestió Forestal i de Recursos Naturals al Mediterrani (MEDFOR) per la Universidade Técnica de Lisboa, Universitat de Lleida, Karadeniz Teknik Universitesi, Universidad de Valladolid, Universidade Católica Portuguesa, Università Degi Studi della Tuscia i Università Degli Studi di Padova
L'estudiantat està obligat a cursar, com a mínim, un semestre en almenys dues institucions de dos països diferents per completar 30 crèdits ECTS.
Durant el primer curs acadèmic s'han de cursar 9 ECTS a la Summer School de la Universitat de Valladolid.
Proporcionar una formació científica sòlida a la futura generació d'enginyers/eres, gerents, investigadors/ores i professors/ores implicats en l'àmbit forestal de la Mediterrània i la gestió dels recursos naturals.
Les persones titulades desenvoluparan la seva activitat professional dins del sectors forestal, mediambiental i, més generalment, en la gestió dels recursos naturals des d'una òptica de disseny de polítiques, planificació i gestió.
El sector forestal mediterrani s'enfronta a importants reptes de futur, tant pel que fa a la seva planificació com a la seva gestió.
Aquests reptes inclouen la gestió forestal, la protecció contra els incendis forestals o la millora de la quantitat i la qualitat dels béns i els serveis que ofereix el bosc.
En aquest context, el paisatge, la preservació del sòl i la qualitat de l'aigua estan amenaçats per la fragilitat d'aquests ecosistemes, a causa de la demanda creixent de matèries primeres i les previsibles conseqüències associades al canvi global, que inclou els tres components de canvi climàtic, canvi d'usos del sòl i les espècies invasores.
Davant d'aquests reptes, es necessari preparar una nova generació de professionals que siguin capaços de fer-hi front des d'una perspectiva multidisciplinària i multiescalar.
Aquests estudis afronten aquests reptes i, conscients de les creixents demandes en aquest camp, han dissenyat un programa que permetrà que les persones titulades tinguin unes perspectives òptimes d'ocupabilitat tant en organitzacions públiques com privades, així com en organitzacions locals i internacionals.
Escola Tècnica Superior d'Enginyeria Agrària
Nota de tall 1a assignació PAU/CFGS: 6,970
Nom del títol: Graduat/ada en Enginyeria de Sistemes Biològics per la Universitat Politècnica de Catalunya
Les pràctiques es realitzaran en empreses privades, instituts d'investigació o associacions cooperatives vinculades al sector alimentari, proporcionant a l'estudiantat la possibilitat d'aproximar-se a l'exercici professional.
Aquest tipus de pràctiques es programaran a la segona meitat del pla d'estudis i preferentment al setè quadrimestre.
Oferir els coneixements científics i tecnològics necessaris per dissenyar, planificar, dirigir i gestionar processos orientats a la producció i la transformació de materials biològics per utilitzar-los a la indústria, la producció d'energia i la recuperació i la millora ambiental.
Tot plegat, des de la perspectiva de la innovació i el desenvolupament tecnològic i el respecte al medi ambient.
Nom del títol: Graduat/ada en Enginyeria Alimentària per la Universitat Politècnica de Catalunya
Professio regulada: Enginyer/a tècnic/a agrícola
Les pràctiques es duran a terme en empreses privades, instituts d'investigació o associacions cooperatives vinculades al sector alimentari.
Proporcionaran a l'estudiantat la possibilitat d'aproximar-se a l'exercici professional.
Aquest tipus de pràctiques es programaran a la segona meitat del pla d'estudis, preferentment al setè quadrimestre.
Formar professionals amb els coneixements científics i tecnològics necessaris per projectar, planificar, dirigir i gestionar els recursos relacionats amb la tecnologia i el processament de productes agroalimentaris, i amb els coneixements sobre els mecanismes de control de qualitat i seguretat dels aliments i la viabilitat econòmica de les empreses alimentàries.
Tot això, des de la perspectiva de la innovació i el desenvolupament tecnològic i del respecte al medi ambient.
Nota de tall 1a assignació PAU/CFGS: 6,194
Nom del títol: Graduat/ada en Enginyeria de Disseny Industrial i Desenvolupament del Producte per la Universitat Politècnica de Catalunya
Formar professionals que siguin capaços de crear nous productes, conceptes i serveis que aportin valor afegit al sistema productiu, portant la direcció i la gestió de tot el procés de vida d'un producte.
Els graduats i les graduades hauran de conèixer amb profunditat, a més de les disciplines comunes a l'enginyeria industrial, el disseny i el desenvolupament de productes, l'anàlisi i la identificació d'oportunitats d'innovació en un mercat globalitzat, atenent a les necessitats socials i futures.
Tot això, respectant els drets fonamentals, els drets humans i el medi ambient, i treballant en favor del progrés i del desenvolupament de l'entorn socioeconòmic més proper.
El disseny tindrà un rol determinant en les economies del segle xxi.
Serà un factor dinàmic sota els imperatius de la competència en els mercats internacionals.
Les empreses que no realitzin una aposta clara en l'àmbit del disseny en les seves estratègies comercials tindran dificultats greus per sobreviure en un món globalitzat.
Un país que vulgui ser actor i no espectador marginal en els processos de modernització i de desenvolupament econòmic i social haurà de convertir el disseny industrial i el desenvolupament de productes en pilars bàsics de les seves activitats productives i comercials, de recerca i d'innovació tecnològica.
Aquests estudis incideixen en la formació de capital humà preparat per exercir una professió amb futur i amb una disponibilitat àmplia d'opcions professionals en el mercat laboral actual.
Escola Politècnica Superior d'Enginyeria de Vilanova i la Geltrú
Nom del títol: Graduat/ada en Enginyeria Elèctrica per la Universitat Politècnica de Catalunya
Donar a conèixer en profunditat, a més de les disciplines comunes a l'enginyeria industrial, les màquines elèctriques, les instal·lacions d'alta, de mitjana i de baixa tensió, la regulació i el control de dispositius elèctrics, l'electrònica per a aquest control, tant si és per a baixa com per a alta potència, centrals elèctriques, energies renovables, sistemes hidràulics i tèrmics i electrotècnia.
Nom del títol: Graduat/ada en Enginyeria Mecànica per la Universitat Politècnica de Catalunya
Formar professionals amb uns coneixements profunds en el disseny, desenvolupament i ús de maquinaria, processos i sistemes mecànics, criteris de selecció de materials i disseny estructural de sistemes i processos de producció.
Proporcionar a l'estudiantat els coneixements necessaris per a l'anàlisi, el càlcul, el disseny i l'assaig de màquines, instal·lacions industrials, motors hidràulics i tèrmics, estructures i construccions industrials i sistemes productius.
Aportar a l'estudiantat una formació multidisciplinària en els àmbits de la mecànica de fluids, la termotècnia, l'electricitat, l'automatització, el disseny i la construcció de sistemes de climatització i refrigeració industrial i les tècniques d'enginyeria gràfica.
Nom del títol: Graduat/ada en Enginyeria Electrònica Industrial i Automàtica per la Universitat Politècnica de Catalunya
Formar professionals amb una visió clara de l'electrònica industrial com a element imprescindible en els sistemes productius actuals i en les instal·lacions de producció de béns de consum i de serveis en general.
Formar professionals que dirigeixin i gestionin projectes d'enginyeria en els àmbits de l'electrònica industrial i l'automàtica: disseny, projecció i desenvolupament de sistemes electrònics analògics, digitals i de potència, així com de sistemes de control i d'automatització industrial.
Nota de tall 1a assignació PAU/CFGS: 9,002
Nom del títol: Graduat/ada en Criminologia i Polítiques Públiques de Prevenció per la Universitat Pompeu Fabra
Mencions: Anàlisi i Prevenció del Delicte / Criminalitat i Sistema Penal / Biologia i Psicologia Criminal
Proporcionar als professionals una sèrie d'eines transversals que els permetin seguir aprenent, i uns coneixements específics sobre la matèria.
A més d'això, el grau presenta la singularitat que no només conté assignatures específicament criminològiques, sinó que també incorpora altres coneixements que provenen de disciplines com el dret, la ciència política, la sociologia, la psicologia i la biologia, fonamentalment.